**9. razred 2. 4. 2020**

**Sklepalno priredje**

Pred nami je še zadnje, sklepalno priredje. Pred obravnavo reši nalogo 11 na strani 65. Rešitev najdeš na dnu strani.[[1]](#footnote-1)

V zvezek napiši naslov Stopnjevalno priredje.

Spoznavanje sklepalnega priredja (napiši naslov v zvezek) bomo začeli z vajami v elektronskem učbeniku:

* <https://eucbeniki.sio.si/slo9/2238/index3.html> (desna stran)
* <https://eucbeniki.sio.si/slo9/2238/index4.html>
* <https://eucbeniki.sio.si/slo9/2238/index5.html>

Zadnji zeleni okvirček iz elektronskega učbenika – »O sklepalnem razmerju …« – prepiši v zvezek).

Nato preberi snov v samostojnem delovnem zvezku (pod 11. nalogo).

Če jo razumeš, nadaljuj z vajami, sicer mi pošlji sporočilo (z vprašanjem oz. podatkom, kaj ti dela težave) po elektronski pošti.

Sledijo vaje v 2. delu samostojnega delovnega zvezka, str. 66–str. 68 (nal. 12–15).

Preglej s pomočjo rešitev (avtorji SDZ so jih objavili na portalu Učim te):

**12. naloga:**

Vsi opisi in razlage so kratki, napisani zanimivo, razumljivo in jasno, torej so gesla namenjena prav otrokom.

Skoraj vsak odstavek ima tudi svojo ilustracijo ali fotografijo, torej je enciklopedija kljub številnim podatkom zračna in prijetna.

**13. naloga:**

**a-naloga:**

preprosto in razumljivo, natančno opisali, veliko odličnih posnetkov, izjemno bogato slikovno opremo, veliko podatkov, zanimivejša

**b-naloga:**

|  |  |
| --- | --- |
| Dejstvo | Sklep |
| Knjiga Naš planet preprosto in razumljivo opisuje podnebne spremembe, njihove vzroke in posledice, | torej je primerna tudi za mlajše bralce. |
| Opise dopolnjujejo številni grafi, diagrami, ilustracije in veliko odličnih posnetkov, | torej ima izjemno bogato slikovno opremo. |
| Knjiga ima kar 208 strani,  | torej v njej najdemo veliko podatkov. |

**14. naloga:**

A V opisu življenja osebe. **C V poročilu o dogodku**.

**B V oceni knjige/filma.** Č V oznaki osebe.

Pojasnilo: **Pri oceni lahko najprej navedemo dejstva, kaj nas je pri knjigi pritegnilo in nato postavimo trditev oz. sklep. Enako je pri poročilu o dogodku, ko najprej povemo dejstva (npr. poročilo o nesreči), nato pa še kaj smo na podlagi dejstev sklepali.**

**15. naloga:**

**a-naloga:**

(Uporabila je) pojasnjevalno razmerje.

**b-naloga:**

Tema besedila je aktualna, **saj** nasvetov za boljše in lažje učenje ni nikoli preveč.

Besedilo vam priporočam, **kajti** v njem najdemo veliko koristnih napotkov.

Navdušena sem bila nad koraki učenja, napisani so **namreč** kratko in jedrnato.

**c-naloga:**

A Tema besedila je aktualna, torej nasvetov za boljše in lažje učenje ni nikoli preveč.

B Nasvetov za boljše in lažje učenje ni nikoli preveč, saj je tema besedila aktualna.

C Nasvetov za boljše in lažje učenje ni nikoli preveč, vendar je tema besedila aktualna.

**Č** **Nasvetov za boljše in lažje učenje ni nikoli preveč, torej je tema besedila aktualna**.

**č-naloga:**

A Zamenjala bi samo veznik saj z veznikom torej, vrstni red stavkov pa bi ostal enak.

B Zamenjala bi samo vrstni red stavkov, veznik saj pa bi ohranila.

C Zamenjala bi vrstni red stavkov in uporabila kateri koli veznik (npr. vendar, zato).

**Č Zamenjala bi vrstni red stavkov in namesto veznika saj uporabila veznik torej.**

**d-naloga:**

V besedilu najdemo veliko koristnih napotkov, torej/zatorej vam ga priporočam.

Koraki učenja so napisani kratko in jedrnato, torej/zatorej sem bila nad njimi navdušena.

**Današnje snovi je malo manj, ker želim, da preostanek časa, ki ste si ga rezervirali za slovenščino, namenite analizi dela na daljavo. Vaši odgovori mi bodo služili kot opora za pripravo naslednjih ur.**

***Torej, prosim, da tvorite kratko besedilo (še vedno ostaja skrb za pravopis in jezik), v katerem boste povedali, katere prednosti in katere pomanjkljivosti vidite v novem načinu dela v primerjavi z običajnim. Napišite tudi, ali in kako dobro razumete snov? Ste kdaj v negotovosti? Kaj naredite ob težavah s snovjo? Ali so navodila razumljiva? Koliko časa porabite za slovenščino, kadar je na urniku? Katere vaje so vam najbolj in katere najmanj všeč? Imate kakšen predlog za izboljšavo (da bi se več naučili, da bi vam bilo lažje).***

Ja, saj vem, da se bo tole znašlo med: tega ne maramo, ampak: Kar je treba, je treba! Na osnovi navodil v prejšnjem odstavku napišite kratko besedilo (to je naloga, obsega pa naj ok. pol strani), pa ga poimenujmo: ***Ocena dela na daljavo***.

1. **a)**

	* Šolarji **si** z enciklopedijo brez težav **pomagajo** pri domačih nalogah, plakatih, seminarskih nalogah, torej **je** lahko zanje dodaten vir znanja pri šolskem delu.
	* DA **NE**
	* (Prebral/-a sem) dvostavčno, priredno zloženo poved.**b)**

	* posledico – **dejstvo** – nasprotje – čas dejanja – vzrok dejanja
	* A Izraža posledico dogodka iz prvega stavka.B Izraža pojasnilo za trditev iz prvega stavka.

**C Izraža sklep na podlagi dejstva iz prvega stavka**.

Č Izraža vzrok za dogodek iz prvega stavka.

	* torej**c)** To razmerje bi poimenoval/-a) sklepalno razmerje.

**č)** Veznik zato/ker/**zatorej**/vendar/da. [↑](#footnote-ref-1)